SL Uradni list Evropske unije C 137/27

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje konvencionalnih tekočih ali plinastih ogljikovodikov, imenovano „Permis de Parentis Maritime Sud“)

(Besedilo velja za EGP)

(2015/C 137/04)

Družbi Red Rio Petroleum Ltd. (No 69, 9 Albert Embankment, London SE1 7HD, Združeno kraljestvo) in Saturn Petroleum Ltd. (TM Services (UK) Ltd., 5 Charterhouse Sq, London EC1M 6PX, Združeno kraljestvo) sta 30. junija 2014 vložili zahtevek za izključno dovoljenje za iskanje konvencionalnih tekočih ali plinastih ogljikovodikov za obdobje petih let, imenovano „Permis de Parentis Maritime Sud“, ki zajema območje departmajev Landes in Pyrénées-Atlantiques.

Območje, ki ga to dovoljenje zajema, opredeljujejo premice, ki povezujejo naslednje točke:

Točka RGF93 – izhodiščni greenwiški poldnevnik A presečišče vzporednika 44°06′00″ z razmejitveno črto med francosko in špansko izključno ekonomsko cono B presečišče vzporednika 44°06′00″ in obalnega pasu francoske atlantske obale C presečišče obalnega pasu francoske atlantske obale in francosko-španske meje

Tako določena površina znaša približno 3 587 km2.

Predložitev zahtevkov in merila za podelitev pravic

Vlagatelji zahtevka Parentis Maritime Sud in konkurenčnih zahtevkov morajo dokazati, da izpolnjujejo pogoje za pridobitev pravic iz členov 4 in 5 spremenjenega odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o pridobitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim s spremenjenim odlokom št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Konkurenčni zahtevki se pošljejo na spodaj navedeni naslov francoskega ministrstva za ekologijo, trajnostni razvoj in energijo. Odločitve o zahtevku Parentis Maritime Sud in konkurenčnih zahtevkih bodo sprejete najpozneje 16. avgusta 2016.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člena L. 161-1 in L. 161-2 rudarskega zakonika in spremenjeni odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter o pravilih, ki urejajo rudnike in podzemna skladišča (Journal officiel de la République française z dne 3. junija 2006).

Dodatne informacije so na voljo pri uradu za raziskovanje in proizvodnjo ogljikovodikov ministrstva za ekologijo, trajnostni razvoj in energijo (Bureau exploration et production des hydrocarbures, Tour Séquoia, 1 place Carpeaux, 92800 Puteaux, Francija, tel. +33 140819527).

Zgoraj navedene zakonske določbe so na voljo na spletnem mestu Légifrance: http://www.legifrance.gouv.fr

(1) UL L 164, 30.6.1994, str. 3.